Document ID: 32000R0394

ΚΑΝΟΝΙΣΜΟΣ (ΕΚ) αριθ. 394/2000 ΤΗΣ ΕΠΙΤΡΟΠΗΣ
της 21ης Φεβρουαρίου 2000
για την τροποποίηση του κανονισμού (ΕΚ) αριθ. 2629/1999 για τη θέσπιση κανόνων διαχείρισης και κατανομής για ορισμένες ποσοστώσεις για τα κλωστοϋφαντουργικά που καθιερώθηκαν για το έτος 2000 σύμφωνα με τον κανονισμό (ΕΚ) αριθ. 517/94
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 517/94 του Συμβουλίου, της 7ης Μαρτίου 1994, περί θεσπίσεως κοινών κανόνων για τις εισαγωγές κλωστοϋφαντουργικών προϊόντων από ορισμένες τρίτες χώρες τα οποία δεν καλύπτονται από διμερείς συμφωνίες, πρωτόκολλα ή άλλους διακανονισμούς ή άλλους κοινοτικούς κανόνες εισαγωγής(1), όπως τροποποιήθηκε τελευταία από τον κανονισμό (ΕΚ) αριθ. 7/2000 του Συμβουλίου(2), και ιδίως το άρθρο 17,
Εκτιμώντας τα ακόλουθα:
(1) Το Συμβούλιο, με τον κανονισμό (ΕΚ) αριθ. 517/94, καθιέρωσε ποσοτικούς περιορισμούς στις εισαγωγές ορισμένων κλωστοϋφαντουργικών προϊόντων καταγωγής τρίτων χωρών και προέβλεψε ότι αυτές οι ποσοστώσεις θα κατανέμονταν κατά χρονολογική σειρά παραλαβής από την Επιτροπή των κοινοποιήσεων των κρατών μελών, σύμφωνα με την αρχή της προτεραιότητας.
(2) Για τεχνικούς λόγους, το δίκτυο υπολογιστών, η εγκατάσταση του οποίου αποσκοπούσε στη διαχείριση του συστήματος των ποσοστώσεων, επέτρεψε κατά λάθος να παραληφθούν ταυτόχρονα στις 20 Δεκεμβρίου 1999 τα στοιχεία από πολλά κράτη μέλη.
(3) Οι αιτήσεις που υποβλήθηκαν από τις αρμόδιες αρχές των κρατών μελών υπερβαίνουν το επίπεδο των ποσοστώσεων για τα προϊόντα που καλύπτονται από τις κατηγορίες Α5, Α6, Α15, Α78 και Α83.
(4) Υπό αυτές τις συνθήκες και γι' αυτές τις κατηγορίες των προϊόντων, είναι σκόπιμο να τροποποιηθεί η μέθοδος χορήγησης των ποσοστώσεων για τα προϊόντα καταγωγής Λαϊκής Δημοκρατίας της Κορέας με την κατανομή των ποσοστώσεων μεταξύ των κρατών μελών ανάλογα με τα συνολικά ποσά που ζητεί κάθε κράτος μέλος σε σχέση με την ποσόστωση.
(5) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που συστάθηκε με τον κανονισμό (ΕΚ) αριθ. 517/94 του Συμβουλίου.
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 2 του κανονισμού (ΕΚ) αριθ. 2629/99(3) προστίθεται η ακόλουθη παράγραφος: "Για τα προϊόντα που καλύπτονται από τις κατηγορίες Α5, Α6, Α15, Α16, Α78 και Α83 καταγωγής Λαϊκής Δημοκρατίας της Κορέας, η ποσόστωση κατανέμεται όπως αναφέρεται στο παράρτημα του παρόντος κανονισμού."
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 21 Φεβρουαρίου 2000.

Labels: 3
1
4
18